text: 1. Deebisaa gababduu1.1. Namni garbuu oomishu, garbuu isaa warshaa biqilaatiif gurguruun akkami?1.2. Uffata Haraama tahe gurguruun akkami?2. Deebisaa Ulamaa’ii Biyya Alaa2.1. Biiraa Alkoolii hin qabne (Soofii) dhuguun hayyamamaa?2.2. Soorata wayta bilcheessan Farshoon (Wine) itti naqame nyaachuun akkami?3. Biiraan aalkoolii hin qabne (Soofiin) maaliif haraama tahe?4. Guduunfaa
text: #000004
text: 1.1. Namni garbuu oomishu, garbuu isaa warshaa biqilaatiif gurguruun akkami?1.2. Uffata Haraama tahe gurguruun akkami?
text: #000005
text: 2.1. Biiraa Alkoolii hin qabne (Soofii) dhuguun hayyamamaa?2.2. Soorata wayta bilcheessan Farshoon (Wine) itti naqame nyaachuun akkami?
text: #000006
text: Gaafii: Obboleessi kiyya warshaa biqilaa keessa dalaga. Warshaan biqilaa kun ammoo biqila qopheessee warshaa biraatiif gurgura. Warshaan biiraatis dhugaatii nama macheessu oomishee magaalaaf dhiheeysa. Dhaabbata kana keessa dalaguun akkamitti laallama?
text: #000007
text: Dhaabbata kana keeysa dalaguun akka shari’aa islaamaatti dhoorkaadha. Dhaabbata Farshoo oomishu, dhaabbata booyyee qalee foon isaa guruguru fi dhaabbata dalagaa haraamaa hojjatu hunda waliin hojjachuun haraama.
text: #000008
text: Namni garbuu oomishu, garbuu isaa warshaa biqilaatiif gurguruun akkami?
text: #000009
text: Kunis haraama taha. Biqilli maaliif barbaadama? Gaafii jettu yoo if gaafanne deebisaa ni arganna. Biqilli waan nyaattamuu miti. farshoo oomishuuf oola. Dalagaan warshaa biqilaa warra biiraa oomishuuf haala mijeessuudha. Biqila achitti qopheessanii warshaa biraatti gurguran. Warshaan biiraa biqila san bitatee biiraa ittiin oomishee magaalaaf dhiheessa. Kanaafuu namni garbuu oomishu tokko garbuu isaa ummata soorataaf fayyadamutti gurguruu qaba malee, warshaa biqilaatti gurguruu hin qabu. Haaluma wal fakkaatuun warra Araqee, Farshoo fii waan nama macheessu ka biroo oomishuttis gurguruun dhoorkaadha.
text: #000010
text: Dhimma Farshoo kanarratti namni dalagaa farshoon wal qabatu hojjate hundi abaaramee jira. Ka baate, kan gama isaa baatan, ka cuunfee baasu, kan isaaf jecha cuunfan, ka dhugu, Kan namaaf kennee nama obaasuufi walumaa galatti namni dhimma farshoo keessaa qooda qabu hundi shari’aa islaamaa keessatti abaaramaadha.
text: #000011
text: Waan nyaataafi dhugaatiin wal qabatu, kan shari’aan dhoorgite kamuu, haaluma kamiinuu irratti hirmaatanii haala mijeessuun dhoorkaadha. Garuu waan uffataniin wal qabatee hukmii addaatu jira.
text: #000012
text: Uffata Haraama tahe gurguruun akkami?
text: #000013
text: Uffannaa Shari’aan haraama gudhe kan Muslimaaf hin hayyamamne magaalaaf dhiheeysanii gurguruun hayyamamaadha. Fakkeenyaaf gurdii qonxola/gabaabaa uffachuun dubartiin islaamaatiif dhoorkaadha. Garuu namni Muslimaa tokko uffata kana magaalaaf dhiheeysee gurgurachuu mirga qaba. Hariira uffachuun dhiira Muslimaa irratti haraama. Dubartiif ammoo hayyamamaadha. Dhiirri Muslimaa tokko Dukkaana uffataa yoo qabaate, huccuu hariiraa dhiira kiristaanaatti gurgurachuu mirga qaba. Uffachutu isarratti haraam tahe malee gurgurachuun hayyamamaadha. Kana shari’atu hayyame. Ammoo waan nyaatanii dhugan kan shari’aan haraam godheefi, waan shirkitti nama geessu kan akka Taabotaa gurguruun haraama.
text: #000014
text: Bu’aa duniyaa xiqqoof jedhanii aakhiraa ofii balleessuun hin barbaachisu. Namni muslimaa hundi duniyaa haraamaan wal qabattu hunda ofirraa eeguu qaba. Qabeenya Ribaan walitti laaqamu, qabeenya zinaa irraa argamu, kan farshoo irraa argamu fi horii waan haraama taheen wal qabatu hunda ofirraa eeguu barbaachisa.
text: #000016
text: Biiraa Alkoolii hin qabne (Soofii) dhuguun hayyamamaa?
text: #000017
text: Akka bu’uuraatti nyaataafi dhugaatiin hundi halaala. Warra shari’aan haraam godhe malee. Dhugaatiiwwan shari’aan haraam godhe keessaa tokko farshoodha. Wanti farshoo xiqqoos taatu of keessaa qabu hundi haraama. Dhugaatiin yoo kubbaayyaa tokko dhugan nama hin macheessine, kan yoo litira 2 ykn 3 dhugan nama macheessu tahus haraama. Yoo guddaa dhugan nama macheessee yoo xiqqaa dhugan nama macheessuu dhabuun halaal hin godhu. Rasuulli (SAW) “Wanti nama macheessu xiqqaafi guddaanis hundi haraama.” jedhan.
text: #000018
text: Soorata wayta bilcheessan Farshoon (Wine) itti naqame nyaachuun akkami?
text: #000019
text: Warri lixaa tooftaa nyaata ittiin bilcheessan tokko fidee jira. sunis dhugaatii Waayin (Wine) jedhamu akka zayitaatti nyaata bilchaataa jirutti naquudha. Dhama nyaaataa tolchuuf jecha. Dhugaatii Wine jedhamu itti naqanii waliin bilcheessan.
text: #000020
text: Akka namoonni tokko tokko amananitti; Farshoon ibidda guddaa hin danda’u. yoo ibiddatti naqanii bilcheessan wanti nama macheessu keessaa bada. Kanaafuu nyaata farshoon (Wine) itti naqamee bilcheeffame nyaachuun rakkoo hin qabu jedhanii amanan. Kun garuu guutumatti dogongora. Farshoon hundi akka hundattuu haraama. Feetu ibiddaan bilcheessitus, feetu firiija galchitee akka cabbiitti goggoysitus farshoon farshoma. Wanti farshoo halaal godhu hin jiru. Waan farshoon tuqe guutumatti irraa fagaachuu barbaachisa.
text: #000021
text: Biiraan aalkoolii hin qabne (Soofiin) maaliif haraama tahe?
text: #000022
text: Garaagarummaan inni biiraa birootiin qabu qabiyyee alkooliiti. Biiraan nama macheessu alkoolii dhibbentaa 1.2% qaba. Biiraan alkoolii hin qabu jedhamee gurguramu ammoo alkoolii dhibbentaa 0.05% qaba. Haa xiqqaatu malee hammi muraasni keessuma jira. kanaafuu biiraa alkoolii hin qabu jedhamee gurguramus dhuguun haraama taha.
text: #000023
text: Qonnaan bulaan garbuu oomishu warra soorataaf barbaadutti haa gurguratu. warshaa biqila oomishuu fi nama mana farshoo qabu kan garbuu farshoon oomishuuf barbaadutti gurguruu haa dhiisu. nama eenyummaan isaa hin beekamnee fi nama gabaa keessa taa’ee midhaan bitutti gurguruun rakkoo hin qabu. wanti dhoorgamaa tahe nama beekamaa farshoo oomishuufi, dhaabbata farshoo oomishutti gurguruudha. Namni tokko oomisha jalqabuun duratti bakka itti gurguratus dursee yaaduu qaba. Garbuu kana warshaa biqilaa geessee gurguradha jedhee karoorfatee facaasuu hin qabu. Waan farshoon wal qabatu hunda irraa fagaachuun dirqama.
text: #000024
text: October 24, 2022 at 9:16 pmAs wr wb galatoomaa jzkReply
text: #000025
text: As wr wb galatoomaa jzk
text: #000026
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000027